Κάρελ Ρομπετίν

Προσωπική ζωή

Ο Κάρελ Ρομπετίν γεννήθηκε σε αριστοκρατική οικογένεια της Αυστροουγγαρίας, ήταν γιος του Ρόμπετ Φούκς, ιδιοκτήτη της χαρτοποιίας  "Böhmisch Kamnitzer Papierfabriken Robert Fuchs" στην Καμενίτσε και της "Holzstof-und Papierenfabrik Robert Fuchs" στο Haunoldmühle. Η εταιρεία εξήγαγε προϊόντα χαρτιού παγκοσμίως στη Νότια Αμερική, την Ινδία, την Ινδονησία, την Κίνα, την Ιαπωνία, τη Μέση Ανατολή και την Αυστραλία. Στον πατέρα του απονεμήθηκε το "Τάγμα της τρίτης τάξης Σιδηρόδρομου" ενώ αργότερα για τις φιλανθρωπικές του ενέργειες ο αυτοκράτορας Φραγκίσκος Ιωσήφ Α΄ της Αυστρίας του έδωσε επίσης τον τίτλο του ευγενούς, ο οποίος του επέτρεψε να φέρει το όνομα Robettin, Rodek ή Ronnek, με το γερμανικό πρόθεμα "Fuchs Edler von Robbetin" κι ένα οικόσημο. Η μητέρα του ήταν η Ερμίν βον Πόστερ, κόρη ιδιοκτήτη εργοστασίου και χονδρέμπορου από τη Βουδαπέστη Καρλ Λούντβιχ Ρίτερ βον Πόστερ (Karl Ludwig Ritter von Poster). Ο Καρλ είχε δύο αδέρφια τον Χέμπερτ και τον Όσβαλντ.
Ο Κάρελ σπούδασε στο Τσεχικό πολυτεχνείο της Πράγας και εκεί άρχισε να παίζει για πρώτη φορά αντισφαίριση. Μετά τον Α' Παγκόσμιο Πόλεμο, η οικογένεια μετακόμισε από την Αυστρία στην Τσεχοσλοβακία. Ο Κάρελ  όταν ολοκλήρωσε τις σπουδές του και έγινε αρχιτέκτονας. Το 1921 ήταν γραμματέας της Τσεχοσλοβακικής ομοσπονδίας αντισφαίρισης και έγινε πρόεδρος της από το 1929 έως το 1938.  Αργότερα παρέμεινε σε επαφή με την αντισφαίριση και αφιέρωσε τον εαυτό του στο να σχεδιάζει γήπεδα τένις, όπως το γήπεδο τένις του Λόουν τένις κλαμπ Πράγας.
Μετά τον θάνατο του πατέρα του με τους αδελφούς του ανέλαβαν την οικογενειακή επιχείρηση. Ο Κάρελ διορίστηκε πρόεδρος του Οικονομικού συνδέσμου της βιομηχανίας χαρτιού της Πράγας. Διετέλεσε επίσης πρόεδρος του Τεχνικού μουσείου στην Πράγα.
Έγραψε ένα βιβλίο για την αντισφαίριση και ήταν συντάκτης του μηνιαίου περιοδικού "Stolní tenis a tennis". Δημοσίευσε επίσης δύο οικονομικά βιβλία σχετικά με την παραγωγή ξυλείας και χαρτιού το 1921 και το 1933.
Έλαβε το βραβείο της Τσεχοσλοβακικής ομοσπονδίας φυσικής αγωγής και αθλητισμού το 1964.  Παντρεύτηκε την Άντα Χαβλίτσεκ και απέκτησαν δύο γιους, τον Ρόμπα και τον Καρλίτσεκ.

Καριέρα στην αντισφαίριση

Στην ηλικία των δεκαεννέα ετών ήταν ένας από τους πολλούς Βοημούς αθλητές που συναγωνίστηκαν στο διεθνές τουρνουά τένις χλοοτάπητα του Ουγγρικού ομίλου στίβου της Βουδαπέστης. Το 1919 ήταν μέλος της ομάδας του διεθνούς αγώνα μεταξύ της LTC Řevnice και LTC Černošice. Ο Κάρελ έγινε εθνικός πρωταθλητής αντισφαίρισης, ένα κατόρθωμα, το οποίο ολοκλήρωσε το 1920 στην κατηγορία του απλού. Αγωνίστηκε για τη Βοημία στους Ολυμπιακούς Αγώνες του 1912 και Ολυμπιακούς Αγώνες του 1920. Το 1921 ήταν μέλος της εθνικής ομάδας της Τσεχοσλοβακίας που αντιμετώπιζε το Βέλγιο, αλλά έχασε. Το 1922 πήρε μέρος σε φιλανθρωπικό αγώνα για το ταμείο αποκατάστασης Βερντούν που πραγματοποιήθηκε στο Γουίμπλεντον, όπου νικήθηκε από τον Τζέρλαντ Πάτερσον στο απλό και πάλι από τους Πάτερσον και Ρούπρτ Βερτχέιμ στο διπλό με συμπαίκτη τον Φρέντριχ Ρόρχερ . Την ίδια χρονιά έπαιξε στο Παγκόσμιο πρωτάθλημα σε σκληρό γήπεδο, αλλά έχασε στον πρώτο γύρο του απλού αλλά έφτασε στους προημιτελικούς του τουρνουά παρηγοριάς. Το 1923 έπαιξε και πάλι στο Παγκόσμιο πρωτάθλημα αλλά αποκλείστηκε από τον Ρότζερ Ντανέτ. Στο διπλό με συμπαίκτη τον Λάντισλαβ Ζέμλα έχασαν από τους Γάλλους Καβινέτ - Μπαρμπάς. Ξανά έπαιξε στο παγκόσμιο πρωτάθλημα το 1927. Το 1930 κατατάχθηκε στην 14-15η θέση στην επίσημη Τσεχοσλοβακική κατάταξη. Το επόμενο έτος ο ίδιος έπεσε στην 16-17-18η Θέση.

Καριέρα στο χόκεϊ επί πάγου

Σε αντίθεση με τους αδελφούς του, ο Karel παρέμεινε στην πατρίδα του μετά τη γερμανική κατοχή της Τσεχοσλοβακίας το 1938. Συνέχισε να εξασκείτε στο "Τσεχικό Λόουν τένις Πράγας", το οποίο είχε επίσης τμήμα χόκεϊ επί πάγου. Μετά την κατοχή της Τσεχοσλοβακίας, η ζωή του συλλόγου άλλαξε παραδόξως, σε πολλές πτυχές προς το καλύτερο. Καθώς έπαψαν οι διεθνείς αθλητικές συναντήσεις, συμπεριλαμβανομένου του τένις και του χόκεϊ, μία ομάδα αθλητών συγκεντρώνονταν καθημερινά στο σύλλογο και έμεναν επιμελώς σε φόρμα, καθώς ο εγχώριος αγώνας συνεχίστηκε κατά τη διάρκεια του πολέμου. Όλα αυτά οδήγησαν στην εποχή 1940 - 1941 τη νίκη του συλλόγου με έναν παλαιό αντίπαλο την "Λόουν τένις κλαμπ Πράγας" με 2-1 και ως εκ τούτου νίκησαν στο "League of Hockey Protectorate". Ο Κάρελ ήταν συμπαίκτης εκεί με τον γιο του Ρομπάς. Πολλοί από τους συμπαίκτες του και τους αντιπάλους του γίνονταν αργότερα Παγκόσμιοι πρωταθλητές Χόκεϋ το 1947 ως μέλη της εθνικής ομάδας χόκεϊ επί πάγου της Τσεχοσλοβακίας.